સામાન્ય રીતે છેલ્લા ત્રણેક વર્ષથી કપાસના પાકમાં દિવાળી પછીના અરસામાં ગુલાબી ઈયળનો ઉપદ્રવ જોવા મળતો હોય છે પરંતુ આ વર્ષે  કપાસના પાકમાં હજુ ફ્લાવરિંગ શરૂ પણ નથી થયું ત્યાંજ ગુલાબી ઈયળોનો એટેક શરૂ થઈ ગયો છે હળવદ પંથકના સુંદરગઢના ખેડૂત અરવિંદભાઈ લકુમે જણાવ્યું હતું કે સારા વરસાદની આશાએ આગોતરા વાવેતરમાં અમે કપાસનું વાવેતર કર્યું છે અને કપાસનો પાક સારો ઉભો છે પરંતુ છેલ્લા દિવસોમાં વરપ નીકળતા જ ગુલાબી ઈયળના ઉપદ્રવને કારણે કપાસનો સોથ વળી ગયો છે વધુમાં આ ઈયળ પર કોઈજાતની દવા અસર કરતી નથી ત્યારે હવે આ ઈયળના નાશ માટે શું કરવું તે ખબર પડતી નથી અને અમારા કપાસનું નિકંદન નીકળી રહ્યું છે,હળવદ તાલુકાની જેમ જ ટંકારા,માળીયા,મોરબી અને વાંકાનેર તાલુકામાં પણ ગુલાબી ઈયળનો આંતક જોરશોરથી વધી રહ્યો છે.